અમદાવાદમાં અનેક ગરીબ લોકો વસવાટ કરે છે ઉપરાંત મજૂરવર્ગ પણ વધારે છે કે જેમની પાસે રહેઠાણ માટે કોઇ મકાન નથી કે રાત્રે વસવાટ કરવા કોઇ સ્થળ નથી. શહેરમાં આવા લોકોની સંખ્યામાં નોંધપાત્ર વધારો જોવા મળે છે. આજે શહેરમાં ૪૫ રેનબસેરા આવેલા છે જેમાંથી ૧૪ રેનબસેરા બંધ પડેલી હાલતમાં છે. આ રેનબસેરા એસ્ટેટ વિભાગના ઇજનેરના હસ્તક હતા. તેમના કાર્યકાળમાં સાત જેટલા રેનબસેરા બંધ થયા હતા. હવે રેનબસેરા યુસીડી વિભાગને સોંપવામાં આવ્યા છે. તેમના શાસનમાં પણ સાત રેનબસેરા બંધ હાલતમાં છે. આ ઉપરાંત નવા બે રેનબસેરા ટ્રસ્ટ દ્વારા બનાવી આપવામાં આવ્યા છે. રેનબસેરા ધીમેધીમે બંધ થઇ રહ્યા છે. જેટલા રેનબસેરા કાર્યરત છે તેમાંથી માંડ પાંચેક વ્યવસ્થિત ચાલી રહ્યા છે.